беше отворен за конкуренција на 1 април 2014 година, а целосно отворање на пазарот за сите потрошувачи, вклучувајќи ги и домаќинствата, е закажано за 1 јануари 2015 година. Влегоа во сила нови правила на пазарот на електрична енергија, тарифен систем и правила за купување на електрична енергија за покривање на загубите во мрежата. Грид кодот за дистрибуција на електрична енергија беше изменет за да се овозможи отворање на пазарот. Во тек се промени за усогласување на законодавството со Третиот пакет за внатрешен пазар на енергија. Најранливите домаќинства продолжуваат да ги користат субвенциите. Регулаторната комисија за енергетика воспостави правила на пазарот за пазарот на природен гас и го измени правилникот за регулирање на цени за пренос, дистрибуција и снабдување со природен гас, неопходни за понатамошно отворање на пазарот на природен гас. Владата донесе одлуки да се започнат активности за јавно - приватни партнерства за изградба на гасоводни мрежи за снабдување и дистрибуција. Операторот за пренос на гас во државна сопственост потпиша договор за изградба на гасовод за пренос на гас, Клечовце - Штип - Кавадарци. Владата започна тендерска постапка за јавно - приватно партнерство за дистрибуцијата и снабдувањето со гас за компании и мали потрошувачи во градот Скопје. Спорот околу сопственоста на гасоводот за пренос на гас не е решен, задржувајќи го развојот на секторот. Пазарот за дистрибуцијата и снабдувањето со природен гас останува високо концентриран, иако две нови јавни претпријатија беа лиценцирани. Националниот акциски план за обновливи извори на енергија не се донесе од страна на Владата и крајниот рок за поднесување до Енергетската заедница не се запази. Националното законодавство, сè уште не се измени за да се одрази на обврзувачката цел на Енергетската заедница од 28 % од бруто финалната потрошувачка од обновливи извори, или барањата за соработни механизми. Во тек е доделување на концесии за мали хидроцентрали на 80 локации. Максималниот дозволен капацитет за повластени тарифи за електрична енергија произведена од биогас се зголеми од 2 MW до 7 MW, но критериумите за одржливото производство и увоз на течни биогорива не се спроведоа. Промените на националното законодавство за усогласување со Директивата на ЕУ за обновлива енергија треба да се забрзаат. Што се однесува до енергетската ефикасност, вториот акциски план за енергетска ефикасност беше изготвен и дискутиран со засегнатите страни, но сè уште не е донесен од страна на Владата. Обврската од 2013 година за посветеноста на целта за заштеда на енергија од 4 % не беше исполнета. Државната агенција за енергетика донесе законска регулатива за спроведување на енергетските карактеристики на згради и за енергетски ревизии. Првата група на обучени и лиценцирани енергетски ревизори започна со работа. Четири нови членови од персоналот беа определени во Агенцијата за енергетика, но нејзиниот капацитет останува недоволен.

Дирекцијата за радијациона сигурност донесе стратешки план за нуклеарна безбедност и радијациона сигурност за 2014- 16 година, и подготви извештај за спроведување на кодексот за спроведување на безбедноста и сигурноста на радиоактивните извори.

#### Заклучок

Одреден напредок е постигнат во енергетскиот сектор, особено што се однесува до понатамошното отварање на пазарот на електрична енергија, напорите да се отвори и прошири пазарот на природен гас и за преземените активности да се подобри безбедноста во снабдувањето. Мерките поврзани со обновливите извори на енергија и енергетската ефикасност не се целосно спроведени и целите од 2013 година не беа исполнети. Регулаторот треба да има поголема моќ да ги спроведе своите одлуки и лиценцираните бизниси треба подобро да ги исполнуваат обврските кои им се дадени. Треба да се зајакнат напорите за целосно транспонирање и спроведување на Третиот пакет за енергија. Подготовките во оваа област се умерено напреднати.

### 4.16. Поглавје 16: Оданочување

Во областа на индиректното оданочување , Законот за данок на додадена вредност (ДДВ) беше изменет за да се воведе систем за префрлање на даночната обврска (reverse charge system). Стапката на ДДВ за добиточна храна, бебешки производи и училишен прибор е намалена од 18% на 5%. Во врска со акцизите , стапките се зголемија; Сепак, некои с è уште остануваат пониски од минималните барања на acquis . Потребно е натамошно усогласување во оваа област.

32